Diari Oficial de la Generalitat Valenciana


Sumari del DOGV 6337, del 20-08-2010 (2010/8065)

Notificació de la sentència i interlocutòria d'aclariment dictades en el judici ordinari número 1448/2007.
----------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8065


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència i interlocutòria d'aclariment dictades en el judici ordinari número 1448/2007. [2010/8065]  
Judici ordinari 001448/2007  
Demandant: Mecalux Servis, SA.  
Procuradora: Esperanza Alonso Gimeno.  
Demandat: Design Marcelino Spain, SL.  
Edurne Zubia Zubimendi, secretària judicial del Jutjat de Primera Instància número 18 de València, faig saber: Que en el judici a què es fa referència al marge, s'han dictat les resolucions el text de les quals, literalment, és com segueix:  
«Sentència número 000233/2008  
València, 16 de desembre de 2008  
José Antonio Mora Alarcón, magistrat jutge del Jutjat de Primera Instància número 18 de València, he vist aquestes actuacions de judici ordinari, seguides amb el número 1448/07 a instàncies de l'entitat Mecalux Servis, SA, com a demandant, representada per la procuradora Esperanza Alonso Gimeno, contra Design Marcelino Spain, SL, i dicte la resolució següent.  
Antecedents de fet:   
Primer. Li ha correspost conéixer a aquest Jutjat la demanda que cal seguir mitjançant els tràmits de judici ordinari, entre les parts indicades més amunt, en què després d'al·legar l'actora els fets i els fonaments de dret que estima pertinents, va acabar demanant que es condemne la part demandada a pagar la quantitat de 4.797,68 euros més els interessos legals des de la data de venciment del deute, amb la imposició expressa de les costes del procediment.  
Segon. Mitjançant la interlocutòria d'aquest Jutjat es va admetre la demanda esmentada que no va ser contestada per la part demandada.  
Tercer. Celebrada l'audiència prèvia, hi va comparéixer únicament la part actora, i es va declarar el plet conclús per a sentència en sol·licitar-se prova documental.  
Quart. En la substanciació d'aquest procediment s'han observat les prescripcions legals vigents.  
Fonaments de dret:  
Primer. Que l'entitat demandada va contactar en el seu moment amb l'actora i li va sol·licitar un pressupost per al subministrament i instal·lació d'unes prestatgeries tipus Mecalux sèrie 80 a l'immoble que aquesta mercantil té a Alacant, carrer de Campillo, número 4, del polígon industrial de Finestrat. A aquest fi, l'actora va realitzar i va remetre el pressupost oportú que va acceptar i firmar la demandada, cosa que va originar l'oferta amb el número 578550506-P, de 16 d'octubre de 2006. A l'endemà es va confeccionar un annex al mateix addicional (doc. 1 i 2 de la demanda).  
L'oferta va ser acceptada per la demandada, i com a forma de pagament es va acordar un primer lliurament corresponent al 30% de l'import que feia una suma de 2.000 euros, IVA inclòs, i la resta mitjançant el lliurament d'un xec o pagaré amb venciment a 60 dies de la data de la factura. Del primer pagament, es va emetre, amb data de 27 d'octubre de 2006, la factura 237007, que la demandada va pagar de forma deguda .  
Fets els treballs contractats a plena conformitat, es va emetre, en data 21 de desembre de 2006, la factura 239066, per un import restant de 4.797 euros, IVA inclòs. En arribar el dia del venciment, 21 de febrer de 2007, la demandada no va pagar aquesta quantitat ni hi va lliurar cap xec o pagaré.  
Els requeriments de l'actora tampoc no van ser atesos (doc. 7).  
Segon. Que la demanda s'ha d'admetre, en acreditar-se que les prescripcions contractuals no les ha complides la demandada, per la qual cosa amb reiterada doctrina dels tribunals en aplicació del principi pacta sunt servanda i l'article 1258 del Codi Civil, assenyala que els contractes, des de la seua perfecció, obliguen al compliment expressament del que s'ha pactat, i a les conseqüències que, segons la seua naturalesa, siguen conformes a la bona fe, a l'ús i a la llei.   
I en aquest cas, s'ha acreditat de la documental presentada l'incompliment de l'obligació de pagament de la part demandada.  
Tercer. Procedint a l'estimació de la demanda en tots els seus termes, de conformitat amb l'article 394 de la LEC, pertoca la imposició de les costes del procés a la part demandada.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda interposada per Mecalux Servis, SA, representada contra Design Marcelino Spain, SL, a pagar la quantitat de 4.797,68 euros més els interessos legals des de la data de venciment del deute, amb imposició expressa de les costes del procediment a la part demandada.  
Contra aquesta resolució es pot interposar un recurs d'apel·lació dins del termini de cinc dies per a l'Audiència Provincial de conformitat amb el que disposen els articles 457 i següents de la Llei d'Enjudiciament Civil 1/2000.  
Aquesta és la meua sentència, que pronuncie, mane i firme».  
«Interlocutòria  
Judici ordinari 001448/2007  
Demandant: Mecalux Servis, SA.  
Procurador: Esperanza Alonso Gimeno.  
Demandat: Design Marcelino Spain, SL.  
Jutge que la dicta: José Antonio Mora Alarcón.  
Lloc: València.  
Data: 20 de gener de 2009.  
Antecedents de fet:  
Únic. Que mitjançant l'escrit de data 13 de gener de 2009, la representació de Mecalux Servis, SA, sol·licita l'aclariment de la sentència d'aquest Jutjat de data 16 de desembre de 2008.  
Fonaments jurídics  
Únic. L'article 267 de la Llei Orgànica del Poder Judicial disposa que els jutges i tribunals no podran variar les sentències i actuacions definitives que pronuncien després de firmades, però sí aclarir-ne algun concepte obscur o suplir qualsevol omissió que hi continguen. En aquest cas pertoca la rectificació de la resolució esmentada de conformitat amb el que s'ha dit en els antecedents de fet.  
Dispose: s'aclareix la sentència d'aquest Jutjat de data 16 de desembre de 2008, dictada en aquest procediment en el sentit que la dispositiva ha de ser, literalment, com es diu tot seguit: "Estime la demanda interposada per Mecalux Servis, SA, contra Design Marcelino Spain, SL, i condemne Design Marcelino Spain, SL, a pagar a Mecalux Servis, SA, la quantitat de 4.797,68 euros, més els interessos legals des de la data del venciment del deute, amb imposició expressa de les costes del procediment a la part demandada.  
Contra aquesta resolució no es pot interposar cap recurs.  
Mitjançant aquesta interlocutòria, ho mana i signa José Antonio Mora Alarcón, magistrat jutge del Jutjat de Primera Instància 18 de València; en done fe».  
Atés que es desconeix el domicili o la residència actuals de la part demandada, Design Marcelino Spain, SL, ha disposat la fixació d'aquest edicte en el Diari Oficial de la Comunitat Valenciana, a fi que valga de notificació al demandat esmentat.  
València, 26 de maig de 2010.- La secretària judicial: Edurne Zubia Zubimendi.